אסון מונפרנאס

אסון מונפרנאס היה תאונת רכבת שאירעה בשעה 16:00 ב-22 באוקטובר 1895, כאשר רכבת עלתה על בלם פגוש בתחנת מונפרנאס. כשהנהג ניסה לפצות על איחור של כמה דקות, הרכבת התקרבה מהר מדי לתחנה. הנהג ניסה להפעיל את בלם האוויר ללא הצלחה, הרכבת עלתה על הבלם, התרסקה אל קיר התחנה והקטר נפל אל כיכר מתחת לתחנה. נוסעי הרכבת שרדו, אך אישה ששהתה ברחוב מתחת לתחנה נהרגה כאשר הריסות של הקיר נפלו עליה.

== האסון ==
ב-22 באוקטובר 1895, רכבת שהופעלה על ידי חברת "שיין דה לה פר דה ל'אוסט", כללה קטר קיטור מס' 721 (סוג 2-4-0, סימון צרפתי 120) כמו גם שלושה קרונות מטען, קרון דואר וכן שישה קרונות נוסעים. הרכבת יצאה מתחנת גרנוויל בשעה 08:45 כמתוכנן, אך איחרה בדקות מספר לכשהתקרבה אל מונפרנאס, תחנתה הסופית בפריז, כשעליה 131 נוסעים. במאמץ להשלים את הזמן האבוד התקרבה הרכבת אל התחנה במהירות גבוהה מהרגיל, בערך כ-40 או כ-60 קמ"ש.<ref name=":0"></ref> הנהג ניסה להפעיל את בלם האוויר של וסטינגהאוס, אך זה היה פגום או לא יעיל.<ref name=":1"></ref> בלמי הקטר לבדם לא הספיקו כדי לעצור את הרכבת, והקטר התנגש בקיר בעובי של 60 סנטימטר, ואז נפל לתוך כיכר רן, 10 מטרים מתחת למסילה. עוברת אורח שחלפה ברחוב נהרגה מפגיעת הריסות של הקיר שהתרסק, בעוד שני נוסעים, כבאי וכן שני שומרים ועובר אורח נוסף שהיו ברחוב נפצעו בדרגות פציעה שונות.<ref name=":0" />

שמה של הקורבן היה מארי-אוגוסטין אגילארד, שבעת התאונה השגיחה על עמדת המכירה של בן זוגה, מוכר עיתונים, עת הלך לאסוף את עיתוני הערב למכירה.

== לאחר האסון ==
נהג הקטר נידון לחודשיים מאסר ולקנס של 50 פרנק על התקרבות מהירה מדי לתחנה. אחד השומרים נקנס ב-25 פרנק מאחר שהיה עסוק בניירת ולא הפעיל את בלם היד.<ref name=":0" />

חברת הרכבות יצרה קשר עם משפחתה של המנוחה, דאגה לחינוך שני ילדיה הקטנים וכן הציעה להם תעסוקה עתידית.

קרונות הנוסעים לא נפגעו ונותקו בקלות מהקטר. עברו 48 שעות עד שההליך המשפטי והחקירה אפשרו לרכבת להתחיל בסילוק הקטר מהכיכר. נעשה ניסיון להזיז את הקטר עם 14 סוסים, אך זה נכשל. כננת של 250 טון, שאוישה בצוות בן 10 אנשים, הורידה תחילה את הקטר לקרקע ולאחר מכן הרימה את החלק המחבר בינו לבין הקרונות בחזרה לתחנה. כשהקטר הגיע לסדנאות הרכבת נמצא כי נגרם לו נזק קל.

== בתרבות ==
שחזור של הרכבת לאחר האסון בפארק Mundo a Vapor ב[[ברזיל]]
מיסטר ביג]]
ההריסות נשארו מחוץ לתחנה במשך מספר ימים<ref name=":1" /> וצולמו מספר פעמים. התמונות שהופצו מיוחסות לסטודיו לוי ובניו,<ref></ref> ל. מרסייה,<ref name=":1" /> והנרי רוג'ר-ויולט.<ref></ref>

התצלום של לוי ובניו הפך לאחד המפורסמים בתולדות התחבורה. התצלום, שנמצא כעת בנחלת הכלל, מופיע על דף השער בספר מבוא לניתוח שגיאות מאת ג'ון טיילור.<ref name="Taylor1997"></ref> התצלום מופיע על עטיפות האלבומים Lean Into It של להקת הרוק האמריקאית מיסטר ביג<ref>[https://www.allmusic.com/album/lean-into-it-mw0000262706 Mr. Big: Lean Into It], AllMusic, accessed 23 October 2018</ref> ו-Scrabbling at the Lock של להקת הרוק ההולנדית דה אקס עם טום קורה, שניהם יצאו לראשונה ב-1991,<ref>[https://allmusic.com/album/scrabbling-at-the-lock-mw0000620482 Scrabbling at the Lock], AllMusic, accessed 22 October 2018</ref> וכן על עטיפת האלבום מ-2019 Warranty Void If Removed של האמן הצרפתי דיאל אפ ג'רמי.<ref>[https://www.discogs.com/release/13135528-Dial-up-Jeremy-Warranty-Void-If-Removed Warranty Void If Removed] Discogs.com, accessed 9 February 2022.</ref>

תאונת רכבת עם השתלשלות אירועים דומה מופיעה בפרק מהעונה החמישית של "תומס הקטר וחברים" בשם "נוף טוב יותר לגורדון" (1998). התקרית מופיעה גם במהלך חלום ברומן מ-2007 התגלית של הוגו קברה והעיבוד הקולנועי שלו מ-2011, הוגו. הוא מתואר בסדרת הקומיקס הרפתקאותיו יוצאות הדופן של אדל בלאן-סק,<ref></ref> באלבום הרביעי מומיות מטורפות משנת 1978.<ref></ref>

== קישורים חיצוניים ==

* 

== הערות שוליים ==

מונפרנאס
קטגוריה:פריז: רכבות
קטגוריה:אירופה: תאונות רכבת
קטגוריה:1895